**Լյուքսեմբուրգի համալսարան** (լյուքս.՝  Universitéit vu Lëtzebuerg, ֆր.՝ Université du Luxembourg, գերմ.՝ Universität von Luxemburg), Լյուքսեմբուրգում գտնվող բարձրագույն ուսումնական հաստատություն, նույնանուն դքսության առաջին պետական համալսարանը։

Բուհը հանդես է գալիսի որպես բազմալեզու ուսումնական հաստատություն, առաջարկում է ուսումնական ծրագրեր ֆրանսերեն, գերմաներեն և անգլերեն լեզուներով և 125 երկրներից ուսանողներին տրամադրում կոսմոպոլիտ ուսուցման միջավայր (բացի այդ, բակալավրիատի բոլոր ուսանողները պարտավոր են մեկ կիսամյակ անցկացնել արտերկրում՝ 100 գործընկեր համալսարաններից մեկում)։

Համալսարանը զբաղեցրել է 12-րդ տեղը Times Higher Young University Rankings 2018 վարկանիշում և 178-րդ տեղը՝ Times Higher World University Rankings 2016 վարկանիշում։

Պատմություն
-----------

Համալսարանը հիմնադրվել է 2003 թվականին՝ չորս ուսումնական հաստատության միավորման արդյունքում։

Պետական բուհի հիմնումը մեծ դքսության տնտեսական վերակողմնորոշման մարտահրավերների պատասխանն էր. եթե երկրի տնտեսության երբեմնի հիմքը պողպատի արտադրությունն էր, ապա 1980-ականներին Լյուքսեմբուրգը դարձավ կարևոր ֆինանսական կենտրոն, իսկ նոր հազարամյակում՝ միջազգային նորարարական հանգույց։ Կառավարությունը տնտեսական դիվերսիֆիկացիայի և մրցունակության ռազմավարության առաջնագծում դրել է հետազոտությունները և բարձրագույն կրթությունը։

Ավանդաբար լյուքսեմբուրգյան դիմորդները պետք է ստանան դիպլոմներ այլ երկրներում։ Նոր համալսարանի ստեղծումը թույլ Է տվել ոչ միայն կրթված կադրեր պատրաստել մեծ դքսության քաղաքացիներից, այլև բարձրացնել ազգային մտավոր ներուժը օտարերկրյա ուսանողների, հետազոտողների և դասախոսների ներգրավման միջոցով։

2005 թվականին որոշվել է Բելվալում հիմնել «Գիտությունների քաղաք» կամպուս (ֆր.՝ Cité des Sciences): Նրա առաջին մասնաշենքը բացվել է 2011 թվականին, իսկ 2015 թվականին կառավարման մարմինները և մի շարք ֆակուլտետներ տեղափոխվել են նոր ուսումնարան։

Ֆակուլտետներ
------------

Որպես հետազոտական համալսարան՝ այն կենտրոնացած է միջազգային նշանակության մի քանի գիտական ոլորտների վրա և արտացոլում է Լյուքսեմբուրգի հասարակության և տնտեսության իրողությունները։

Համալսարանն ընդգրկում է հետևյալ ֆակուլտետներն ու հետազոտական կենտրոնները.

* Գիտության, տեխնոլոգիայի և կապի ֆակուլտետ
* Իրավագիտության, տնտեսագիտության և ֆինանսների ֆակուլտետ
* Լեզվի և գրականության, հումանիտար, արվեստի և կրթության ֆակուլտետ
* Անվտանգության և հուսալիության միջդիսցիպլինար կենտրոն (SnT)
* Լյուքսեմբուրգի կենսաբժշկական համակարգերի կենտրոն (LCSB)
* Լյուքսեմբուրգի ժամանակակից թվային պատմության կենտրոն (C2DH)

Գրադարան
--------

Համալսարանական գրադարանը, որից կարող են անվճար օգտվել նաև օտարերկրացի ուսանողները, առաջարկում է ավելի քան 220,000 գիրք և մոտ 1000 պարբերական՝ դասավանդման և հետազոտության համար։ Այս հավաքածուն լրացվում է էլեկտրոնային փաստաթղթերի լայն տեսականիով, որոնք բաղկացած են տվյալների բազաներից, գիտական հոդվածներից և էլեկտրոնային գրքերից։ Առցանց գրացուցակը հնարավորություն է տալիս մուտք գործել բոլոր թղթային և էլեկտրոնային լրատվամիջոցներ։ Համալսարանի գրադարանը սերտորեն համագործակցում է Լյուքսեմբուրգի ազգային գրադարանի հետ և հանդիսանում է BiBnet.lu ցանցի անդամ։

Կամպուսներ
----------

Համալսարանը զբաղեցնում է երեք կամպուս՝ Բելվալ, Լիմերտսբերգ, Կիրչբերգ։

**Հիմնական կամպուսը՝ Բելվալը**, կառուցվել է երկրի հարավում՝ նախկին արդյունաբերական գոտու տեղում, ներառում է այսպես կոչված «Գիտությունների քաղաքը»։ Այժմ այստեղ, որտեղ ժամանակին դոմենային վառարաններում հալվում էր պողպատը, աշխատում է ռեկտորատը։

**Լիմերտսբերգ կամպուսը** գտնվում է Ֆրանցիսկյան կարգի պատվերով 1903 թվականին տեղադրված պատմական շենքում և մինչև 1972 թվականն օգտագործվել է որպես կաթոլիկ սեմինարիա։

**Կիրչբերգ կամպուսը** զբաղեցնում է մի շարք շենքեր, որոնք նախկինում պատկանում էին Եվրամիության Բարձրագույն տեխնոլոգիական ինստիտուտին (ֆր.՝ Supérieur de Technologie): Մոտակայքում են գտնվում Լյուքսեմբուրգի ֆինանսական դպրոցը և Լյուքսեմբուրգի բիզնեսի ակադեմիան։

Նախատեսվում է կառուցել նոր կամպուս, որտեղ կտեղակայվի Մաքս Պլանկի ընկերության միջազգային, եվրոպական և նորմատիվ-դատավարական իրավունքի լյուքսեմբուրգյան ինստիտուտը։

* Կամպուս ԲելվալԿամպուս Բելվալ
* Լիմերտսբերգ կամպուսԼիմերտսբերգ կամպուս
* Կիրչբերգ կամպուսԿիրչբերգ կամպուս

Տես նաև
-------

* Հելսինկիի համալսարան

Ծանոթագրություններ
------------------

1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑  Facts — UNI.LU
10. ↑  «Best young universities in the world 2018».
11. ↑  «About the University».
12. ↑  «University of Luxembourg».
13. ↑
14. ↑  «Faculty of Science, Technology and Communication».
15. ↑  «Faculty of Law, Economics and Finance».
16. ↑  «Faculty of Language and Literature, Humanities, Arts and Education».
17. ↑  «Interdisciplinary Centre for Security, Reliability and Trust».
18. ↑  «Luxembourg Centre for Systems Biomedicine».
19. ↑  «Luxembourg Centre for Contemporary and Digital History».
20. ↑  Contact — UNI.LU

Գրականություն
-------------

* Volker Zotz: Université du Luxembourg: Wohin geht die Reise? (*forum* Nr. 215, 2002).
* Michel Pauly und Volker Zotz: Universität Luxemburg (*forum* Nr. 227, June 2003).
* Michel Pauly: uni.lu nach dem Sommergewitter (*forum* Nr. 239, September 2004).
* Christian Wille: *Raumfahrt. Die Standorte der Universität.* In: Margue, Michel (Ed.): Université du Luxembourg 2003-2013, Luxemburg, 2013, p. 174-179.

Արտաքին հղումներ
----------------

* Պաշտոնական կայք(ֆր.)(գերմ.)(անգլ.)
* a-z.lu- համալսարանական գրադարանի էլեկտրոնային գրացուցակ(ֆր.)(գերմ.)(անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Լյուքսեմբուրգի համալսարան» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| 

|  Չափորոշչային վերահսկողություն |
| --- |
|  |
| BNF: 14639151q · GND: 16033783-5 · ISNI: 0000000122959843 · LCCN: n2006008299 · Microsoft: 186903577 · NKC: ko2018980676 · SUDOC: 124635016 · VIAF: 148103798 · WorldCat VIAF: 148103798 |

 |

 |

|  |  |  |  |
| --- | --- | --- | --- |
| 

| * դ
* ք
* խ
Եվրոպական համալսարանների Europaeum միություն |
| --- |
|  |
| 
Միացյալ Թագավորություն Օքսֆորդի համալսարան  • Գերմանիա Բոննի համալսարան  • Իսպանիա Կոմպլուտենսե համալսարան (Մադրիդ)  • Իտալիա Բոլոնիայի համալսարան  • Նիդերլանդներ Լեյդենի համալսարան  • Լեհաստան Կրակովի համալսարան  • Ֆինլանդիա Հելսինկիի համալսարան  • Ֆրանսիա Համալսարան Փարիզ 1  • Չեխիա Կարլի համալսարան (Պրահա) • Շվեյցարիա Ժնևի միջազգային հարաբերությունների ինստիտուտ |

 |